《西海子》
清代·杨锐

方丈蓬壶到眼前，团城雨过亦翛然。夕阳欲下觚棱去，遥见晴空水碧天。

碧波黄瓦接瀛台，秋色芙蓉镜殿开。十刹海边人散尽，水禽飞过苑墙来。

作者简介：（1857—1898）四川绵竹人，初字退之，后字叔峤，又字钝叔。初入张之洞幕。光绪十五年，以举人授内阁中书。后以陈宝箴荐，加四品卿衔充军机章京，参与新政。政变起，与谭嗣同等同被害。为戊戌六君子之一。有《说经堂诗草》。